amanoisuno/poet huggingface dataset:
妓席與杜牧之同詠 張祜
骰子逡巡裹手拈，無因得見玉纖纖。——杜牧但知報導金釵落，仿佛還應露指尖。——張祜
同趙二十二訪張明府郊居聯句 杜牧
陶潛官罷酒瓶空，門掩楊花一夜風。——杜牧古調詩吟山色裏，無弦琴在月明中。——趙嘏遠簷高樹宜幽鳥，出岫孤雲逐晚虹。——杜牧別後東籬數枝菊，不知閑醉與誰同。——趙嘏
游長安諸寺聯句：靖恭坊大興善寺：老松青桐聯二…絕句 段成式
有松堪系馬，遇缽更投針。記得湯師句，高禪助朗吟。——段成式乘晴入精舍，語默想東林。儘是忘機侶，誰驚息影禽。——張希複一雨微塵盡，支郎許數過。方同嗅薝蔔，不用算多羅。——鄭符
游長安諸寺聯句：靖恭坊大興善寺：蛤像聯二十字絕句 段成式
相好全如梵，端倪只為隋。寧同蚌頑惡，但與鷸相持。——段成式雖因雀變化，不逐月虧盈。縱有天中匠，神工詎可成。——張希複
游長安諸寺聯句：靖恭坊大興善寺：聖柱聯句 段成式
天心惟助善，聖跡此開陽。——段成式載恐雷輪重，縆疑電索長。——張希複上沖挾螮蝀，不動束鋃鐺。——段成式饑鳥未曾啄，乖龍甯敢藏。——張希複
游長安諸寺聯句：長樂坊安國寺：紅樓聯句 段成式
重疊碎晴空，餘霞更照紅。蟬蹤近鳷鵲，鳥道接相風。——張希複苔靜金輪路，雲輕白日宮。壁詩傳謝客，門榜占休公。——段成式
游長安諸寺聯句：長樂坊安國寺：穗柏聯句 段成式
一院暑難侵，莓苔共影深。標枝爭息鳥，餘吹正開襟。——段成式宿雨香添色，殘陽石在陰。乘閑動詩意，助靜入禪心。——張希複
游長安諸寺聯句：長樂坊安國寺：題璘公院 段成式
靜，虛。熱際，安居。——鄭符龕燈斂，印香除。東林賓客，西澗圖書。簷外垂青豆，——段成式經中發白蕖。縱辯宗因袞袞，忘言理事如如。——段成式泉台定將入流否，鄰笛足疑清梵餘。——段成式
游長安諸寺聯句：常樂坊趙景公寺：吳畫聯句 段成式
慘澹十堵內，吳生縱狂跡。風雲將逼人，神鬼如脫壁。——段成式其中龍最怪，張甲方汗栗。黑雲夜窸窣，焉知不霹靂。——張希複此際忽仙子，獵獵衣舄奕。妙瞬乍疑生，參差奪人魄。——鄭符往往乘猛虎，沖梁聳奇石。蒼峭束高泉，角膝驚欹側。——段成式冥獄不可視，毛戴腋流液。苟能水成河，刹那沈火宅。——升上人
游長安諸寺聯句：常樂坊趙景公寺：題約公院 段成式
印火熒熒，燈續焰青。——張希複七俱胝咒，四阿含經。——段成式各錄佳語，聊事素屏。——鄭符丈室安居，延賓不扃。——升上人
游長安諸寺聯句：大同坊雲華寺：偶聯句 段成式
共入夕陽寺，因窺甘露門。——升上人清香惹苔蘚，忍草雜蘭蓀。——鄭符捷偈飛鉗答，新詩倚仗論。——段成式壞幡標古刹，聖畫煥崇垣。——張希複豈慕穿籠鳥，難防在牖猿。——段成式一音唯一性，三語更三幡。——張希複
游長安諸寺聯句：道政坊寶應寺：僧房聯句 段成式
古畫思匡嶺，上方疑傅岩。蝶閑移忍草，蟬曉揭高杉。——段成式香字消芝印，金經發茝函。井通松底脈，書坼洞中緘。——張希複
游長安諸寺聯句：道政坊寶應寺：小小寫真聯句 段成式
如生小小真，猶自未棲塵。——鄭符褕袂將離座，斜柯欲近人。——段成式昔時知出眾，情寵占橫陳。——張希複不遣游張巷，豈教窺宋鄰。——鄭符庾樓吹笛裂，弘閣賞歌新。——段成式蟬怯纖腰步，蛾驚半額嚬。——張希複圖形誰有術，買笑詎辭貧。——段成式複隴迷村徑，重泉隔漢津。——鄭符同心知作羽，比目定為鱗。——張希複殘月巫山夕，餘霞洛浦晨。——段成式
游長安諸寺聯句：平康坊菩薩寺：書事聯句 段成式
悉為無事者，任被俗流憎。——鄭符客異幹時客，僧非出院僧。——段成式遠聞疏牖磬，曉辨密龕燈。——張希複步觸珠幡響，吟窺缽水澄。——鄭符句饒方外趣，遊愜社中朋。——段成式靜裏已馴鴿，齋中亦好鷹。——張希複金塗筆是褧，彩溜紙非繒。——升上人錫杖已克鍛，田衣從懷塍。——段成式占床暫一脅，卷箔賴長肱。——張希複佛日初開照，魔天破幾層。——段成式咒中陳秘計，論處正先登。——張希複勇帶綻針石，危防丘井藤。——升上人
游長安諸寺聯句：光宅坊光宅寺：中禪師影堂聯句 段成式
名下固無虛，敖曹貌嚴毅。洞達見空王，圓融入佛地。——張希複一言當要害，忽忽醒諸醉。不動須彌山，多方辯無匱。——鄭符坦率對萬乘，偈答無所避。爾如毗沙門，外形如脫履。——段成式但以理為量，不語怪力事。木石摧貢高，慈悲引貪恚。——升上人當時乏支許，何人契深致。隨宜詎說三，直下開不二。——段成式
游長安諸寺聯句：翊善坊保壽寺：光天幀贊聯句 段成式
觀音化身，厥形孔怪。胣腦淫厲，眾魔膜拜。——張希複指夢鴻紛，榜列區界。其事明張，何不可解。——段成式閻阿德川，大士先天。眾象參羅，福源田田。——鄭符百億花發，百千燈然。膠如絡繹，浩汗連綿。——張希複焰摩界戚，洛迦苦霽。正念皈依，眾青如彗。——段成式戾宰可汰，癡膜可蛻。稽首如空，睟容若睇。——張希複闡提墨師，睹而面之。寸念不生，未遇乎而。——段成式
游長安諸寺聯句：宣陽坊靜域寺：三階院聯句 段成式
密密助堂堂，隋人歌檿桑。雙弧摧孔雀，一矢隕貪狼。——段成式百步望雲立，九規看月張。獲蛟徒破浪，中乙漫如牆。——張希複還似貫金鼓，更疑穿石樑。因添挽河力，為滅射天狂。——段成式絕藝卻南牧，英聲來鬼方。麗龜何足敵，殪豕未為長。——鄭符龍臂勝猿臂，星芒超箭芒。虛誇絕高鳥，垂拱議明堂。——段成式
游長安諸寺聯句：崇義坊招福院：贈諸上人聯句 段成式
翻了西天偈，燒餘梵宇香。撚眉愁俗客，支頰背殘陽。——段成式洲號惟思沃，山名只記匡。辨中摧世智，定裏破魔強。——張希複許睿禪心徹，湯休詩思長。朗吟疏磬斷，久語貫珠妨。——段成式乘興書芭葉，閑來入豆房。漫題存古壁，怪畫匝長廊。——張希複
游長安諸寺聯句：招國坊崇濟寺：奇松聯二十字絕句 段成式
杉松何相疏，榆柳方迥屑。無人擅談柄，一枝不敢折。——段成式中庭苔蘚深，吹餘鳴佛禽。至於摧折枝，凡草猶避陰。——張希複僻徑根從露，閒房枝任侵。一株風正好，來助碧雲吟。——鄭符時時掃窗聲，重露滴寒砌。風颭一枝遒，閑窺別生勢。——升上人偃蓋入樓妨，盤根侵井窄。高僧獨惆悵，為與澄嵐隔。——段成式
游長安諸寺聯句：永安坊永壽寺：閑中好 段成式
閑中好，盡日松為侶。此趣人不知，輕風度僧語。——鄭符閑中好，塵務不縈心。坐對當窗木，看移三面陰。——段成式閑中好，幽磬度聲遲。卷上論題肇，畫中僧姓支。——張希複
游長安諸寺聯句：崇仁坊資聖寺：諸畫聯句 段成式
吳生畫勇矛戟攢，——段成式出變奇勢千萬端。——張希複蒼蒼鬼怪層壁寬，——鄭符睹之忽忽毛髮寒。——段成式棱伽之力所疲殫，——段成式李真周昉優劣難。——鄭符活禽生卉推邊鸞，——段成式花房嫩彩猶未幹。——張希複韓幹變態如激湍，——鄭符惜哉壁畫世未殫。——段成式後人新畫何汗漫。——張希複